Երեւանի ավագանին ապրիլի 30-ին գումարված հերթական նիստում միաձայն կողմ քվեարկությամբ հավանություն է տվել Երեւան քաղաքի Արամի եւ Բուզանդի փողոցների՝ Սարյան փողոցից մինչեւ Մաշտոցի պողոտա ընկած հատվածները Հայաստանի ազգային հերոս, պետական, քաղաքական գործիչ Կարեն Դեմիրճյանի անունով անվանակոչելու վերաբերյալ որոշման նախագծին: Ավագանու անդամները միաձայն հավանություն են տվել նաեւ Կարեն Դեմիրճյանի հիշատակը հավերժացնող հուշարձանը Երեւան քաղաքի Մաշտոցի պողոտայի թ.15 եւ թ.17 շենքերի միջանկյալ հատվածում գտնվող այգու՝ Մաշտոցի պողոտային հարակից հատվածում տեղադրելու մասին որոշմանը։